ዶክተር ወርቅነህ ገበየሁ በኢጋድ የሚኒስትሮች ምክር ስብሰባ ላይ ለመሳተፍ ወደ ጅቡቲ አቀኑ
የኢፌዴሪ የውጭ ጉዳይ ሚኒስትር ዶክተር ወርቅነህ ገበየሁ በ46ኛው
የምስራቅ አፍሪካ የልማት በይነ መንግስታት (ኢጋድ) የሚኒስትሮች ምክር ቤት ስብሰባ ላይ ለመሳተፍ በዛሬው እለት ወደ ጅቡቲ ተጓዙ።ስብሳባው የካቲት 20 እና 21 ቀን 2011 ዓ.ም
የአባል አገራት የውጭ ጉዳይ ሚኒስትሮች በተገኙበት በጅቡቲ ይካሄዳል።በስብሰባውም የኢጋድ አሰራርን ለማዘመን በሚያስችሉ ጉዳዮች ዙሪያ ውይይት እንደሚደርግ የኢፌዴሪ የውጭ ጉዳይ ሚኒስቴር ቃል አቀባይ ፅህፈት ቤት አስታውቋል።ኢጋድ ኢትዮጵያ፣ ኬንያ፣ ሱዳን፣ ኤርትራ፣ ኡጋንዳ፣ ደቡብ ሱዳን፣ ሶማሊያ እና ጀቡቲን በአባልነት ያቀፈ ድርጅት ነው።ኢትዮጵያ የወቅቱ የኢጋድ ሊቀመንበር እንደመሆኗ የአሁኑ የሚኒስትሮች ምክር ቤት ስብሰባን ዶክተር ወርቅነህ ገበየሁ የሚመራ ይሆናልም ብሏል ፅህፈት ቤቱ።